**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 98**

**सोमवार, 17 जुलाई, 2017/ 26 आषाढ़, 1939 (शक)**

**राजस्‍थान में सेतु भारतम् परियोजनाओं के अंतर्गत पुलों का निर्माण**

98. **श्री नारायण लाल पंचारिया:**

क्या **सड़क परिवहन और राजमार्ग** मंत्री यह बताने की कृपा करेंगे कि:

(क) सेतु भारतम् परियोजना के तहत राजस्‍थान में राष्‍ट्रीय राजमार्गों पर कितने पुलों का निर्माण किया जा रहा है;

(ख) वर्तमान वर्ष के बजट में इस उद्देश्‍य हेतु कितनी राशि का आवंटन किया गया है;

(ग) राजस्‍थान में उक्‍त योजना के अंतर्गत पुलों के निर्माण की वर्तमान स्‍थिति क्‍या है; और

(घ) राजस्‍थान में राष्‍ट्रीय राजमार्ग कब तक समपार रेलवे क्रासिंग से मुक्‍त हो जाएंगे?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री मनसुख एल. मांडविया)**

(क): इस समय, सेतु भारतम् के अंतर्गत राजस्‍थान में 10 अदद सड़क उपरि पुलों (आरओबी)/पुलों का अभिनिर्धारण निर्माण-कार्य हेतु किया गया है।

(ख): राष्‍ट्रीय राजमार्ग के कार्यों के लिए राज्‍यों को निधियां आबंटित की जाती हैं । वार्षिक बजट में व्‍यष्‍टि परियोजनाओं के लिए कोई विशिष्‍ट बजट आबंटन नहीं किया जाता है।

(ग): मौजूदा वित्‍त वर्ष में 25.74 करोड़ रुपए की लागत पर एक आरओबी को मंजूरी दी गई है।

(घ): सेतु भारतम् के अंतर्गत आरओबी का निर्माण-कार्य वर्ष 2019 तक किए जाने का लक्ष्‍य है।

\*\*\*\*\*